Bombaj Štampa - Wikipedia, slobodna enciklopedija

# Bombaj Štampa

### Sa Wikipedije, slobodne enciklopedije

Bombaj štampa je kultna sarajevska pop-rock grupa iz 1980-ih godina, koja je, zajedno sa Zabranjenim pušenjem i Elvisom J. Kurtovićem, sudjelovala u stvaranju pokreta poznatog kao Novi primitivizam.

Grupu su 1982. godine osnovali gitarista Nedim Babović i glumac i humorista Branko Đurić Đuro. Ubrzo nakon osnivanja, grupa je počela po sarajevskim klubovima držati zajedničke i samostalne koncerte na kojima su svirali svoje hitove “Željo”, “Džoging kroz Alipasino Polje” i “Dole”.

Djelovanje grupe su uveliko ograničavale Đurine glumačke obaveze, pa je njihova prva ploča “Bombaj štampa” ugledala svjetlost dana tek 1987.g. Ploču su snimili u sljedećem sastavu:

- Branko Đurić Đuro- vokal, gitara
- Nedim Babović- gitara
- Neno Jeleč- bas
- Nikša Bratoš- klavijature
- Ademir Volić- bubnjevi

Autori većine pjesama su Đuro i Neno, a pored ostalih, prateći vokali na ovom albumu bili su i Rizo iz grupe Elvis J. Kurtović, Amila Sulejmanović, te Gile i Čavke iz Električnog orgazma. Neki od hitova sa ovoga albuma su “Mrak i ja”, “Otvorena pjesma Đorđu B.”, “Điđi-miđi (Patetika)”, “Često poželim da sve zaboravim”. Sama promocija ovog albuma kasnila je preko godinu dana, jer je u vrijeme njegovog izlaska Đuro bio angažovan na snimanju filma “Dom za vješanje”. U prosirenom sastavu, koji je obuhvatao i duvačku sekciju, grupa nastavlja sa koncertima po SFRJ, te učestvuje na turneji “Top liste nadrealista”.

Svoj drugi album, “Ja mnogo bolje letim sam” grupa je, u nešto izmjenjenom sastavu, objavila je 1990.g. Mjesto Ademira Volića zauzima Dragan Bajić, za gitarom se pojavljuje Zoran Šerbedžija, a umjesto Nene Jeleča, koji se na ovom albumu pojavljuje u ulozi producenta, bas gitaru svira Srđan iz Crvene jabuke. Kao gost u pjesmama “Kad moj Nedo i njegov Brada sviraju blues” i “Šarene ulice” pojavljuje se Davor Gobac sa svojom grupom Psihomodo pop.

Grupa prestaje sa radom 1992.g, sa početkom rata u BiH

## [uredi] Članovi grupe

- Branko Đurić, vokal i gitara
- Nedim Babović, gitara
- Zoran Šerbedžija, gitara
- Ademir Volić, bubnjevi
- Dragan Bajić, bubnjevi
- Neno Jele, bas
- Nikša Bratoš, klavijatura

## [uredi] Diskografija

- "Mali Motorin", 1985.
- "Bombaj štampa", Diskoton, 1987.
- "Ja mnogo bolje letim sam", Diskoton, 1990.

Nedovršeni članak Bombaj Štampa koji govori o muzici treba dopuniti. Dopunite ga prema pravilima Wikipedije.

Preuzeto sa: "http://bs.wikipedia.org../../../b/o/m/Bombaj_%C5%A0tampa_9e3e.html"

Kategorije: U začetku, Muzika | Muzičke grupe

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga